Дзеянне спектакля "Запалкі" разгортваецца ў наш час. Галоўны герой, Толя, гадуе маленькую дачку, расказвае ёй чароўныя казкі, спрабуе разабрацца з мінулым і знайсці сваё месца ў цяперашнім. Сюжэтныя павароты дзеяння нечаканыя, але вельмі арганічныя ў сваёй сучаснай штодзённай спантаннасці. З будзённых аскепкаў рэальнасці ў спектаклі паўстае містычная карціна чалавечага існавання. Лёгкая іранічная мова спектакля сугучная мове пакалення, а сама гісторыя нагадвае гледачам пра тое, якім крохкім можа быць жыццё чалавека ў гэтым свеце.